|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

09.04.2025 г.

**Театър, опера и балет стават част от дигиталните възможности за развлечение за абонатите на А1**

* *Новата услуга* ***7Arts*** *може да бъде добавена от потребителите* ***без допълнително заплащане*** *в свободна позиция Select към плана за мобилни или фиксирани услуги.*
* *Българската стрийминг платформа* ***7Arts събира на едно място*** *български и европейски филми, театър, опера, балет, stand-up комедия и детско съдържание.*
* *Клиентите могат да я ползват едновременно на* ***до 5 устройства без ограничение****.*

Клиентите на А1 вече могат да добавят към плана си още една избираема услуга и да се наслаждават на оригинални български и европейски филми, театрални постановки, оперни и балетни спектакли. Сред разнообразното съдържание те ще разполагат с възможност да гледат също stand-up комедия, танцови представления и съдържание за деца, като куклени постановки и класически приказки. Достъпът до стрийминг платформата 7Arts, посветена изцяло на културното съдържание, може да бъде добавен през мобилното приложение за самообслужване [Моят А1](https://www.a1.bg/MyA1).

Абонатите на А1 с [мобилни](https://www.a1.bg/a1-one-unlimited?gad_source=1&gclid=CjwKCAjwtdi_BhACEiwA97y8BHDO_rj6BVAmH8N2_ojst9SSWplvE8nkTlqx5_Kg8MbyRx8ZJC6DeBoCs8EQAvD_BwE) или фиксирани планове могат да активират достъп до платформата като избираема услуга без допълнително заплащане на свободна позиция в своя план. В случай че всички позиции Select са заети, услугата може да бъде добавена и като самостоятелен абонамент за 9,99 лв. на месец.

„Продължаваме да обогатяваме възможностите за дигитални развлечения за нашите клиенти, така че да отговорим на специфичните им предпочитания и вкусове. С добавянето на достъп до първата българска платформа за театрално, оперно, балетно и филмово изкуство за деца и възрастни, помагаме на хората да се наслаждават на културно съдържание, докато са в дома си или в движение“, **коментира Майя Раковска, директор „Продукти, услуги и роуминг“, А1 България.**

Избираемите услуги Select са част от иновативния подход на А1 да предоставя персонализирано дигитално преживяване - достъп до ТВ и стрийминг съдържание като Netflix, MAX, SkyShowtime, аудио книги и подкасти като Storytel, най-доброто от спорта с MAX Sport и абонаменти за водещи медийни издания. Те позволяват на потребителите да избират една или няколко допълнителни услуги към своя план и да ги управляват гъвкаво – включително да ги заменят веднъж на всеки 30 дни. Броят на наличните позиции зависи от тарифния план, а управлението на избора става лесно през приложението [Моят А1.](https://www.a1.bg/MyA1)

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e* *340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*